14.28. Line Nova
| 14. Teiknefiltra |

### 14.28. Line Nova

#### 14.28.1. Oversyn

Figur 17.401. Eksempel på bruk av filteret «Line Nova»

Originalbiletet

Etter bruk av filteret «Line Nova»

Filteret Line Nova fyller eit lag med stråler utover frå sentrum. Fargen på strålane vert henta frå forgrunnsfargen sett i verktøyvindauget. Linjene startar nær sentrum i biletet og vert breiare utover mot kantane.

| Tips
Filteret har ingen instillingar for å setje senterpunktet for linjene. Ønskjer du å la strålene kome frå ein annan plass enn biletsenteret, kan du bruke filteret på eit anna, gjennomsiktig bilete og kopiere dette til biletet ditt. Dersom du laget biletet større enn originalbiletet, kan du flytte dette utan å risikere at strålene ikkje når ut til biletkantane.

#### 14.28.2. Aktivering

Du har tilgang til dette filteret frå biletmenyen via Filter → Teikningar → Line Nova

#### 14.28.3. Innstillingar

Figur 17.402. Innstillingane for filteret «Line Nova»

Talet på strålar

  Du kan her bestemme kor mange strålar, mellom 40 og 1000, biletet skal ha. Normalverdien er 200.

Mellomrom (grader)

  Glidebrytaren sttyrer kor mykje strålane skal utvide seg mot biletkantane. Verdien 0,0 vil føre til at ingenting vert teikna, medan verdien 10 gjer at ein stor del av områda nær kantane vert dekka av strålane. Skalaen går frå 0,0 til 10,0. (Eigentleg styrer glidebrytaren mellomrommet mellom strålane, difor namnet).

  Figur 17.403. Innstillingane for filteret «Line Nova» (utviding)

  Frå venstre mot høgre: utviding = 1, utviding = 5 og utviding = 10.

Forskyvingsradius

  Her bestemmer du kor langt ut, i pikslar, frå sentrum strålane skal byrje. Er verdien sett til 0, vil strålane byrje i sentrum. Verdiar større enn 0 vil gjere at strålane byrjar frå ei sirkellinje med vald radius. Største radius er 2 000 pikslar. Normalverdien er sett til 100 pikslar.

  Figur 17.404. Innstillingane for filteret «Line Nova» (forskyvingsradius)

  Frå venstre mot høgre: forskyving = 0, forskyving = 50.

Slump

  Er denne verdien sett til 1, vil alle strålane byrje i same avstand frå sentrum. Er verdien høgare enn 1, vil strålane byrje tilfeldig litt innanfor eller litt utanfor sirkellinja bestemt ovanfor. Dess høgare tal, dess større avvik. Høgste verdien er 2000. Normalverdien er 30.

  Figur 17.405. Innstillingane for filteret «Line Nova» (slump)

  Frå venstre mot høgre: slump = 1, slump = 50.

14.27. Lava |  | 14.29. Kuledesigner

Report a bug in GIMP Report a documentation error